钦定古今图书集成/明伦汇编/闺媛典/第110卷 > 皇清十六 > 蒋奇玉妻梁氏
## 钦定古今图书集成/明伦汇编/闺媛典/第110卷 > 皇清十六 > 蒋奇玉妻梁氏

按《江宁县志》：“梁氏，蒋奇玉妻，保定侯裔梁大舆女。大舆以顺治庚子任开平守卫，死于王事，子梁锦匍匐扶榇，三年始克还里。时女方九岁，恸几绝，年十八归蒋，奉孀姑三年。姑死，哀毁尽礼。夫旋婴笃疾，祷以身代，度不能起，欲先夫死。家人防之严，不得间，乃密积草榻下，蒙以絮纩，引火自焚，遂不能救。夫亦含涕而” 瞑。闻者莫不伤之。时康熙十七年十一月。县令旌其闾。